Document ID: 31994R3247

ΚΑΝΟΝΙΣΜΟΣ (ΕΚ) αριθ. 3247/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τροποποίηση του κανονισμού (ΕΟΚ) αριθ. 2456/93 περί λεπτομερειών εφαρμογής του κανονισμού (ΕΟΚ) αριθ. 805/68 του Συμβουλίου όσον αφορά τα γενικά μέτρα και τα ειδικά μέτρα παρεμβάσεως στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Νορβηγίας, της Αυστρίας, της Φινλανδίας και της Σουηδίας, και ιδίως το άρθρο 150 παράγραφος 3 και το άρθρο 169 παράγραφος 2,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1884/94 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 2456/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1738/94 (4), έχει θεσπίσει τις λεπτομέρειες εφαρμογής του κανονισμού (ΕΟΚ) αριθ. 805/68 όσον αφορά τα γενικά μέτρα και τα ειδικά μέτρα παρεμβάσεως στον τομέα του βοείου κρέατος- ότι, έχοντας υπόψη την προσχώρηση της Αυστρίας, της Φινλανδίας και της Σουηδίας, πρέπει να προσαρμοστούν τα παραρτήματα ΙΙΙ και VIII που αφορούν, αντιστοίχως, τα επιλέξιμα προϊόντα για την παρέμβαση και τις διευθύνσεις των οργανισμών παρεμβάσεως-
ότι, όσον αφορά τη Φινλανδία και τη Σουηδία, πρέπει να προβλεφθεί η προοδευτική εξάλειψη σε περίοδο πέντε ετών των προϊόντων που προέρχονται από την κατηγορία Α που κατατάσσονται στις κλάσεις 02 και 03-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2456/93 τροποποιείται ως εξής:
1. στο άρθρο 4 παράγραφος 1, προστίθεται το ακόλουθο νέο εδάφιο:
"Όσον αφορά τη Φινλανδία και τη Σουηδία, η εξάλειψη αυτών των ιδίων ποσοτήτων γίνεται με φθήνοντα τρόπο κατά τη διάρκεια περιόδου πέντε ημερολογιακών ετών σύμφωνα με τον πίνακα που εμφαίνεται στο παράρτημα IV."-
2. το παράρτημα ΙΙΙ αντικαθίσταται από το παράρτημα Ι του παρόντος κανονισμού-
3. μετά το παράρτημα IV παρεμβάλλεται το νέο παράρτημα IVα που εμφαίνεται στο παράρτημα ΙΙ του παρόντος κανονισμού-
4. το παράρτημα VIII αντικαθίσταται από το παράρτημα ΙΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα και με την επιφύλαξη ενάρξεως ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1994.

Labels: 3
17